Event Four
2015-11-17 00:00 - 2016-05-19 23:59, 2015-11-18 00:00 - 2016-05-20 23:59, 2015-11-19 00:00 - 2016-05-21 23:59, 2015-11-20 00:00 - 2016-05-22 23:59, 2015-11-21 00:00 - 2016-05-23 23:59, 2015-11-22 00:00 - 2019-03-07 23:59, 2015-11-23 00:00 - 2016-05-25 23:59, 2015-11-24 00:00 - 2020-05-28 23:59 UTC
Sed non neque elit. Sed ut imperdiet nisi. Sed nisi proin condimentum fermentum nibhquise vel velit auctor aliquet. Aenean solli citudin. Sed non neque elit. Sed ut imperdiet nisi. Sed nisi proin condimentum fermentum nibhquise vel velit auctor aliquet. Aenean solli citudin. Sed non neque elit. Sed ut imperdiet nisi. Sed nisi proin condimentum fermentum nibhquise vel velit auctor aliquet. Aenean solli citudin. Sed non neque elit. Sed ut imperdiet nisi. Sed nisi proin condimentum fermentum nibhquise vel velit auctor aliquet. Aenean solli citudin.

Фотоконкурс BraVo Пловдив
2023-08-01 08:00 - 2023-09-17 23:30 (Europe/Sofia) | Пловдив, Пловдив
Кое е любимото ти място в Пловдив? На кой градски сюжет би казал Браво, Пловдив!

Екипът на „BraVo, Пловдив” обявява фотоконкурс и кани всички малки и големи любители–фотографи да се включат със снимки на тема „Браво, Пловдив!” Конкурсът ще продължи до 17 септември. Той ще се проведе при следните условия:

Харесай страницата на Браво, Пловдив във Facebook!

Изпрати авторска снимка на лично съобщение на Браво, Пловдив или на имейл info@bravoplovdiv.bg

Всички снимки ще бъдат качени в албум на страницата ни на 18 септември. Тогава стартира гласуването – до 1 октомври включително. Победител в конкурса ще бъде фотографията, която събере най-много харесвания. Наградата за автора на снимката ще бъде луксозен албум с фотографии на емблематични места в Пловдив, тениска „BraVo, Пловдив!” и покана за участие в следващата акция на Сдружението!

Името на победителя ще бъде обявено на 2 октомври!

Така че не чакай! Грабвай телефона или фотоапарата и направи твоята БРАВО снимка!

Време е за равносметка!
2023-08-24 18:30 - 20:00 (Europe/Sofia) | Зала ЕТРА, бул. Санкт Петербург 131, Пловдив, 4006, България
След 100 дни активно присъствие в града и десетки проведени акции, време е да разкажем на по-широк кръг пловдивчани за нещата, които свършихме и за проблемите в града, с които се сблъскахме, но не са по силите и възможностите ни да свършим сами.

Събитието е отворено за всички приятели, съмишленици и граждани, които подкрепят доброболните десетки инициативи и допринасят активно за качеството на живот в града ни.

Детски спортен празник
2023-09-06 10:00 - 14:00 (Europe/Sofia) | парк Рибница, бул. Дунав, Пловдив, р-н Северен
На 6 септември, на празника на град Пловдив, гражданско сдружение „Браво, Пловдив” организира голям детски спортен празник в парк „Рибница” в р-н Северен. Известни спортисти и музиканти ще организират различни игри и забавления за децата, защото е важно те да прекарват повече време навън и да спортуват редовно.

На събитието ще гостуват легенди на българския спорт, които ще напътстват малките надежди и дори ще се състезават рамо до рамо с тях. На сцената ще видим и любими изпълнители, които ще бъдат част от журито в конкурса за музикални таланти.

Събитието е с вход свободен и всички са поканени да присъстват и да се включат в забавлението, без ограничение на възрастта.

10.00 – 10.30 – записване за спортни състезания и занимания и конкурс за музикални таланти10.30 – 11.15 – футболни занимания и борба10.30 – 12.15 – конкурс за музикални таланти, гост изпълнители и награждаване11.00 – 12.00 – уъркшоп „Рисуване с тебешири“11.30 – 12.00 – Състезания „Арена за татковци“ и „Мама играе дама“11.30 – 12.15 – футболни занимания и бразилско джу джицу12.30 – 12.45 – награждаване на спортните таланти

Тъй като събитието включва малчугани и пораснали калпазани, програмата може да се променя поради постоянното записване на все повече специални гости и участници. Всички заедно очакваме приятни изненади!

Водещ на събитието: Деян Каменов (Дидо)

Събитието във Facebook: https://www.facebook.com/events/559701612901359/

Арт маратон „Браво, Пловдив“
2023-09-13 18:30 - 2023-09-22 18:30 (Europe/Sofia) | Зала ЕТРА, бул. Санкт Петербург 131, Пловдив, 4006, България
10-дневен Арт маратон за малки и големи почитатели на визуалните изкуства.

Откриването е на 13 септември от 18:30ч. в зала ETRA HALL. Посетителите ще могат да разгледат изложба на съвременни пловдивски художници.

На 14 и 15 и 16 септември каним от 16ч. всички деца на уъркшопове и рисуване с талантливия пловдивски художник Константин Константинов. Продължителността на всеки уъркшоп е 45 минути и е с предварително записване. Децата ще рисуват „Пловдив на бъдещето“, а всички рисунки ще бъдат изложени в последния ден на маратона за оглед и откупуване.

На 14 и 15 септември от 20 ч. до 3 през нощта каним всички на ателие за рисуване с чаша вино (или две). Максимален брой участници – 20 души. Участието е безплатно, но с предварително записване.

На 17 септември – детски арт празник. Малчуганите ще имат възможност да рисуват с тебешири на пространствата пред залата. Виж събитието във Facebook. От 11:30ч. – представление „Приказка за важните неща“ – моноспектакъл на Петя Недева по „Скакалецът и Охлювът“ на Доналд Бисет. Разгледай събитието във Facebook.

На 18 септември от 19ч. организираме среща с една невероятна жена – д-р Ваня Балева – хирург онколог и пианист. Събитието във Facebook.

На 19 септември от 19:30ч. организираме ART quiz.

На 20 септември от 19ч. ще редим пъзели – картини на известни художници в различни размери и брой части. Заповядайте да бъдем творци. Виж събитието във Facebook и се включи!

На 21 септември от 19ч. всички картини на децата, взели участие в ателиетата, се експонират и се предоставят за оглед с цел откупуването им. Благотворителен търг на произведения на изкуството. Закриване на изложбата.

Входът за всички събития е свободен.

Поставяне на указателни табели на временна спирка на градския транспорт
2023-09-18 14:00 - 16:00 (Europe/Sofia)
По време на гостуването на председателя на сдружение Браво, Пловдив Веселин Костов в студиото на Евгений Тодоров по Пловдивска обществена телевизия, водещият сподели за липсващи указателни табели за временната спирка на градския транспорт пред Централна гара, изместена там заради пробива под Гарата. Веселин Костов обеща в ефир, че доброволците от сдружението ще предприемат действия и ще изготвят и монтират указателни табели.

Изготвените табели указват наличието на временна спирка и посочват автобусните линии, които спират на нея. Доброволците от сдружение Браво, Пловдив се надяват, че по този начин това ще улесни предвижването на пловдивчани и гостите на града.

Откриване на предизборната кампания
2023-10-02 19:00 - 22:00 (Europe/Sofia) | лятно кино „Орфей“, ул. Тодор Каблешков, Пловдив, 4000, България
Сдружение „Браво, Пловдив“ Ви кани на Откриване на предизборната кампания.

Лятно кино „Орфей“ Дата: 2 октомври 2023г. Начало: 19:00 часа

Очакваме Ви!

Облагородяване на детска площадка
2023-10-07 12:00 - 17:00 (Europe/Sofia) | ул. Тодор Александров / бул. Никола Вапцаров
На 7 октомври ще ремонтираме детската площадка в кв. Кючук Париж на ул. Тодор Александров и бул. Никола Вапцаров. Ние от Браво, Пловдив ще подменяме счупени дъски по пейките за сядане, ще монтираме нова пейка, ще поставим нови кошове за боклук, ще подменим оградата към булеварда, за да обезопасим площадката. Допълнително планираме да лакираме дървените повърхности, да монтираме макара с разчертание за игра на шах, да нарисуваме дама на пешеходната алея, да начертаем разделителна линия за каране на колело и тротинетки… Очертава се много работа, която имаме да свършим, затова каним всички Браво доброволци, наши съмишленици и желаещи да помогнат, да се включат. Всички материали са подсигурени, необходими са само работливи ръце, за да превърнем площадката в прекрасно място за игра и забавления.

Ще Ви очакваме и ще се радваме заедно да оправим града си.

Освежаване на детска площадка
2023-10-10 10:00 - 17:00 (Europe/Sofia) | бул. Марица 27, бул. Марица 27, Пловдив, България
На 10 октомври ще сме в р-н Северен, където на бул. Марица 27 ще освежим занемарената детска площадка. Ще подменим част от оградата, ще почистим от боклуци, ще възстановим кошчетата за боклук. Ще направим площадката отново приятно място на брега на река Марица, в която децата и техните родители да могат да се забавлват и прекарват времето си приятно.

Всички Браво – доброволци и граждани са добре дошли да се включат и помогнат в акцията.

Ретро авто шоу
2023-10-15 14:00 - 18:00 (Europe/Sofia) | Международен панаир Пловдив, бул. „Цар Борис III-ти Обединител“ 37, Пловдив, 4000, България
Помните ли старите автобуси, които се движиха из Пловдив? Помните ли времената, когато „Чавдар“ и „Икарус“ извозваха пловдивчани от Кючука, Тракия и Смирненски, за да стигнат до Панаира и да видят автомобилното изложение и бъдещето на колите и автобусите?

„Браво, Пловдив” и кандидатът за кмет на район „Северен” Стоян Даскалов организират автомобилно изложение, което среща бъдещето и миналото именно в Международен панаир – Пловдив.

На събитието посетителите ще могат да видят и да се докоснат до ретро автобуси „Родина”, „Икарус”, „Чавдар”, „Шкода” в безупречно състояние, както са били на изложенията през 60-те и 70-те години. Също и ретро автомобили като „Шавролет”, „Сингер”, „Пежо”, „Мерцедес”, БМВ и други антики, които предизвикат вълнение във феновете на колите. Бъдещето и настоящото пък ще бъде представено от свръхлуксозни автомобили като „Ролс-Ройс“, „Ферари“, „Майбах“, „Ламборгини“, както и нови електрически коли.

Събитието е на 15 октомври – неделя, на площадното пространство между 6 и 7 палата. То започва от 14:00 часа и ще завърши в 18:00 часа. Входът е свободен, като посетителите могат да се запишат за турове с ретро автобусите из панаирното градче. Всички пловдивчани може да разгледат автомобилите и автобусите и да се снимат с тях. В парковото пространство пък ще има фуд-корт, където ще се предлага храна и напитки.

Наслука с „BraVo, Пловдив“
2023-10-22 11:00 - 17:00 (Europe/Sofia) | бул. Марица 17, бул. Марица 17, Пловдив, 4000, България
На 22 октомври от 11ч доброволците от „BraVo, Пловдив“ и рибари ще пуснем над 2000 бр. европейски сом и амур. Сборният пункт е коритото на Марица пред магазин „Лекси“.

„Благодарим на „Браво, Пловдив“ за жеста. Тази година те са най-големият дарител в нашата кампания, като се включиха с 1500 лева. Обединява ни желанието за по-чиста природа и повече живот в нашите реки и езера“, коментира Павел Драгов, който е в основата на инициативата.

Събитието е част от кампанията, която „Браво, Пловдив“ води за социализацията на река Марица. За съжаление докато за повечето градове реката обикновено е сърцето на града, то в Пловдив реката е откъсната от градския пейзаж. Тя е един от най-важните елементи в екосистемата на града, но пловдивчани са загубили връзката си с нея, а тя се е свила в коритото си, притисната от храсти и новопоявили се лонгозни горички и живее собствен живот.

Екипът на „Браво, Пловдив“ е категоричен, че реката трябва да бъде място за култура, бизнес, спорт и отдих чрез благоустрояване на крайбрежните зони, изграждане на паркови рекреационни и атракционни зони.

Хайде заедно да прекараме неделния ден край реката!

Освежаване на детска площадка в Северен
2023-10-25 11:00 - 17:00 (Europe/Sofia) | бул. Марица 27, бул. Марица 27, Пловдив, България
Днес от 11ч. ще довършим започнатото освежаване на детската площадка на брега на Марица, срещу бул. Марица 27. Имаме много работа да свършим, подсигурили сме всички материали и каквото е необходимо, за да може детската площадка да възвърне блясъка си и да се изпълни с детски смях. Място, приятно за игри и прекарване на свободното време.

Заповядайте и вие. Време е пловдивчани сами да оправим града си.

BraVo, Пловдив се включва в Мисия Лаута 4
2024-03-23 10:00 - 17:00 (Europe/Sofia) | Паркинг до Парк хотел Пловдив, Лаута Тракия, бул. „Санкт Петербург“ 38, Пловдив
За четвърта поредна година пловдивчани ще се съберат, за да се опитат да спасят парк Лаута – любимо място за почивка и спорт на хора от целия град.

Всяка пролет „Мисия Лаута” събира доброволци, готови да отделят няколко часа от свободното си време, за да се включат в спасяването на парка.

И тази година пловдивчани с помощта на район „Тракия”, ОП „Паркове и градини” и ОП ”Чистота” ще се включат в мащабното мероприятие. Тази година ще бъде почиствана западната страна на лесопарка. Служители на „Паркове и градини“ започват да режат паднали и опасни дървета, за да ги подготвят за изнасяне.

Доброволците от сдружение BraVo, Пловдив дадоха заявка за участие в поредната мисия, наред с различни спортни клубове в Пловдив, военослужещи от Специалните сили, доброволческите формирования и др.

Паралелно с подготовката за „Мисия Лаута 4” , БРАВО, Пловдив! стартира и кампания за набиране на средства за изготвяне на пълно предпроектно проучване, което има за цел да установи и документира цялостната ситуация в лесопарка. То ще бъде и в основата на задание за изготвяне на цялостен проект за опазване и възстановяване на парка. Проучването ще покаже и прогнозната стойност на инвестицията, необходима за обновяването на лесопарка.

Елате с нас на „Мисия Лаута 4”!

23 март от 10 часа!

Сборен пункт : Паркингът до парк -хотел „Пловдив“

Представяне на книгата „Как заблуждават народа или Престъпните безумия на Иван Евстатиев Гешов"
2024-12-05 18:00 - 19:00 (Europe/Sofia)
„Как заблуждават народа или Престъпните безумия на Иван Евстатиев Гешов“ е името на книгата, преиздадена благодарение на доброволния труд на група студенти от катедра „Политически науки и национална сигурност“ към факултета по Икономически и социални науки на Пловдивския университет „Паисий Хилендарски“. Автор на изданието е д-р Асен Кермекчиев. Днес, 5 декември, от 18 часа книгата ще бъде представена в зала „Съединение“ на Историческия музей.

Авторът на книгата е един незаслужено забравен български общественик, лекар, идеалист, патриот, участник във войните за национално обединение, кавалер на два ордена. От първите думи на Кермекчиев и до края на труда му струи едно-единствено нещо – любов към Родината, съчетана с желание за нейното развитие и укрепване. Ключово послание на книгата е „достойнство“ – национално достойнство и по този начин дава отговор на опитите чрез лъжи и манипулации да бъде накърнено националното достойнство.

Издадена през 1915 г. книгата представлява своеобразен отговор на манипулации, с които българската историческа наука не иска или не може да се пребори и до днес.

По принцип историята би следвало да учи членовете на едно общество на неговото минало, за да може то да извлече поуките и да продължи напред. Също така се предполага, че учебниците по история трябва да научат младите хора да обичат и уважават своята Родина, като им казват фактите. По принцип … в България обаче има друг принцип – тук учебниците по история са създали устойчива традиция на внушаване на вина, комплекс за малоценност и робска надоропсихология. Тези събития не са от днес, нито от дори отпреди 100 години. Пример е славата на русофила Иван Евстратиев Гешев, чието управление довежда България до крушение през 1913 г. Тогава и досега гражданственост е придобило понятието, което Гешов използва, за да замаже своите грешки и грехове към България – „Престъпното безумие“.

Във всеки исторически момент, обаче, освен такива хора има и общественици с достойнство, които не просто не се страхуват да кажат истината, но влагат цялата си душа в нея. През 1915 г. д-р Асен Кемекчиев изобличава Гешов с книгата, която „изхожда от най-чистата . Най-силната и най-възвишената любов към отечеството“.

Кермекчиев е лекар, общественик, участник във войните за национално обединение, поради което заради своята храброст и отдаденост става кавалер на два ордена. Д-р Асен Кермекчиев е първият американски консулски агент в Царство България и основателят на първата американска търговска камара. Поради посочените в началото причини българското общество и популярната българска наука не забелязва д-р Кермекчиев. Споменават го (и то между другото) някои „задълбочени“ учени, при това между другото. По същия начин както това става с другия защитник на достойнството на България – Луи Айер и неговата „Pro Bulgaria“.

Днес споменът за достойнството д-р Кермекчиев има шанс да изплува. Едно предаване на популярния български историк и адвокат Янко Гочев с участието на неговия колега Станислав Станев става причина за идеята книгата на Кермекчиев „Как заблуждават народа. Престъпните безумия на Иван Евстрати Гешов“ да се появи отново. Група студенти от Пловдивския университет преписват книгата на съвременен български език и с прекрасната корица на Веселин Костов, д-р Кермекчиев и неговото достойнство отново могат да стигнат до българското общество. Представянето на книгата ще бъде днес, от 18:00 часа в залата на Регионалния исторически музей в Пловдив.

Самият д-р Кермекчиев освен всичко останало е и първият консулски агент на САЩ в Царство България, както и основател на първата американска търговска камара в България.

Книгата се издава с финансовата подкрепа на TrafficNews, Трафик СОТ и „Браво Пловдив“.

Протестен митинг под надслов „Да си лош не те прави готин!“
2025-03-27 18:00 - 19:00 (Europe/Sofia) | пред Община Пловдив, пл. "Стефан Стамболов" № 1, Plovdiv, Bulgaria, Пловдив
Случаите на насилиеи тормоз сред деца тревожно се увеличават.

Затова „Браво, Пловдив“ организира протестен митинг под надслов „Да си лош не те прави готин!“, за да заявим смело, че това не е COOL!

Смятаме, че семейството и училището са стожерите на подрастващото поколение. Затова от всички нас зависи да утвърдим морал и ценности, които да НЕ толерират насилие сред обществото ни.

27 март (четвъртък) пред Община Пловдив от 18часа

„Съединени чрез спорта“ – когато играта свързва повече от думи!
2025-11-15 11:00 - 17:00 (Europe/Sofia) | Стадион „Локомотив“, парк Лаута, Пловдив
Приятели,

На 15 ноември 2025 г. в Пловдив ще се проведе първият Международен футболен турнир за ветерани „Съединени чрез спорта“ – инициатива на „Съединени българи“, която цели да събере българи от страната и от общностите ни зад граница.

Ще се срещнат четири отбора, свързани не само от футбола, но и от една обща история, език и дух:

Локомотив (Пловдив)

Ботев (Пловдив)

Беласица (Струмица, Република Северна Македония)

Победа (Стар Бешенов, Румъния)

Футболът ще бъде само началото.

Истинската победа ще бъде в това, че отново ще сме заедно – българи от различни краища, свързани от обичта към родината и от желанието да съхраним връзките си.

Стадион „Локомотив“, парк Лаута, Пловдив

15 ноември 2025 г.

Начало: 11:00 ч.

Вход свободен!

Елате да споделим един ден, в който Съединението ще оживее на терена.

Подкрепяме гражданите, които настояват за по-добър градски транспорт
2026-03-12 18:00 - 20:00 (Europe/Sofia) | пред Община Пловдив, пл. "Стефан Стамболов" № 1, Plovdiv, Bulgaria, Пловдив
„Браво Пловдив“ изразява своята подкрепа към пловдивчани, които днес излизат на протест с настояване за по-редовен, по-добър и по-удобен градски транспорт.

Подобни граждански прояви ясно показват колко важен е общественият транспорт – не само за ежедневието на хиляди хора, но и за нормалното функциониране на цялата транспортна система на Пловдив.

Градският транспорт не е само услуга за пловдивчани– той е гръбнакът на един модерен град. Когато той не работи добре, страдат всички: ученици, работещи хора, възрастни хора, цели квартали остават трудно достъпни, а автомобилният трафик в града се увеличава още повече.

В този контекст от „Браво Пловдив“ приветстваме и предложението на кмета Костадин Димитров за въвеждане на безплатен градски транспорт за всички ученици до завършването им на средното образование. Това е важна социална мярка, която може да бъде първата реална крачка към по-широката цел – поетапното въвеждане на безплатен градски транспорт в Пловдив.

Именно „Браво Пловдив“ предложи тази политика още преди две години и половина. В предизборната кампания ние лансирахме идеята градският транспорт в Пловдив да стане безплатен, като процесът започне поетапно – първо за определени социални групи като ученици, пенсионери, хора в неравностойно положение и хора с увреждания, а в следващ етап – за всички пловдивчани.

Тогавашната администрация и определени политически централи определиха тази идея като „популистка“. Днес обаче виждаме, че самата администрация започва да възприема тази посока и да прави първи стъпки към нея. Подобни решения вече се търсят и в други български градове като Бургас, Стара Загора и Хасково.

От „Браво Пловдив“ се надяваме това да не бъде поредното предизборно обещание, а реалното начало на по-голяма транспортна реформа. За да се случи това обаче, е необходима ясна стратегия – транспортът в Пловдив постепенно да бъде върнат в общински ръце. Подписването на нов 10-годишен договор с частен превозвач трудно се вписва в подобна визия.

Все повече въпросителни възникват и около проекта „Екобус – Пловдив“, вместо гражданите да получават ясни отговори. Не е ясно и дали проектът за първите 20 електробуса няма да претърпи пореден провал.

Наред с дългосрочната визия са нужни и спешни краткосрочни мерки – увеличаване на броя на автобусите, по-често разписание и разширяване на часовия диапазон на линиите, особено във вечерните часове, когато много пловдивчани остават без реална транспортна алтернатива.

От ключово значение е и въвеждането на интелигентни транспортни системи, които в момента са „замразени“ заради неясните отношения с фирмата „Тикси“.

В същото време Община Пловдив продължава да плаща всеки месец по този договор, без реално да използва услугите по него.

Днешният протест и обществената реакция са ясен сигнал – пловдивчани искат работещ градски транспорт. Време е Общината да чуе този сигнал и да предприеме реални, последователни и смели действия. Защото добрият обществен транспорт не е лукс, а основно условие Пловдив да бъде модерен и функциониращ град.
